Un bărbat din Ilfov a fost transportat de urgență la spital împreună cu fiul său după ce soacra l-ar fi otrăvit cu mercur, potrivit Antena3.ro.
Plănuind să se rpzbune, femeia de 83 de ani ar fi pus mercur în mâncare. Diagnosticul medicilor pentru bărbatul din Ciorogârla ar fi – ingestie mercur elemental.
"La data de 15 decembrie a.c., în jurul orei 21:49, polițiștii orașului Bragadiru au fost sesizați prin apel 112, de către un bărbat de 48 de ani, că atat el cât și fiul său, în vârstă de 18 ani, ar fi fost intoxicați cu o substanță de culoare gri, găsită în mâncare.
Polițiștii ajunși la fața locului au constatat faptul că a existat un conflict intrafamilial, iar o femeie în vârstă de 83 de ani ar fi distrus un bun din locuință.
Cu privire la aspectele sesizate de barbatul de 48 de ani, polițiștii criminaliștii au ridicat substanța de culoare gri, atât din mâncare, cât și dintr-un ambalaj din plastic, în vederea efectuării unei expertize și determinării compoziției acesteia", transmite Compartimentul de Relații Publice din cadrul Inspectoratului de Poliție Județean Ilfov.
De asemenea, femeia în vârstă de 83 de ani a fost transportată la un spital, pentru acordarea de îngrijiri medicale, față de aceasta fiind emis un ordin de protecție provizoriu.